დასავლეთი ჯანღა
დასავლეთი ჯანღა, დასავლეთი ჯანგითაუ — მწვერვალი საქართველოს მესტიის მუნიციპალიტეტისა და რუსეთის ყაბარდო-ბალყარეთის სახელმწიფო საზღვარზე. მდებარეობს სვანეთის კავკასიონზე, კათინთაუსა და ჯანღას შორის. სიმაღლე ზღვის დონიდან 5059 მ. კავკასიონის ერთ-ერთი უმაღლესი მწვერვალი. აგებულია პალეოზოური გრანიტოიდებით. დამახასიათებელია ნივალური ლანდშაფტი. განვითარებულია ალპინიზმი.